Daĝou

Daĝou, per simpligita ĉina skribo 达州, per tradicia ĉina skribo 達州, per pinjino Dázhōu, laŭ Wade-Giles Ta-chou estas prefektujnivela milionurbo en provinco Siĉuano, en Ĉina Popola Respubliko. Demografio Komence de 2025 en la prefektejnivela urbo vivis 5 304 300 homoj. Geografio Daĝou estas la plej orienta prefektuja divido de la provinco, ĝi estas centre situanta inter Ĉongĉingo kaj Ŝjiano laŭ rivero sur areo 16 580 km². La tereno estas plejparte montara kaj konsistas el 7 administraj dividoj. Baĝun troviĝas 100, Ĉongĉingo 205, provinca sidejo Ĉengduo 334, ĉefurbo Pekino 1256, Ŝanhajo 1329, km aere laŭ [1]. Historio En la jaro 90 post Kristo la areo fariĝis distrikto nomata Livejĝou (历为州), sed poste la loknomo plurfoje ŝanĝiĝis (Zaidi (在地), Tongĝou (通州) kaj tiel plu). Fine, dum la Dinastio Song ĝi ricevis sian nunan nomon. Ekonomio La prefektuja milionurbo estas unu el la gravaj komercaj centroj de Siĉuano. Ĝi havas multajn naturajn rimedojn, inkluzive de grandaj tergasaj kampoj kaj mineralaj rimedoj kiel salo, karbo, mangano, litio kaj kalkŝtono. Gravaj agrikulturaj produktoj inkluzivas rizon, teon, porkaĵon kaj bovaĵon. Aliaj industrioj estas kemiaĵoj, karboenergio, metalurgio, tekstiloj, konstrumaterialoj kaj prilaboritaj manĝaĵoj. Trafiko Multaj naciaj aŭtovojoj, rapidvojoj kaj fervojaj linioj pasas tra Daĝou konektante ĝin rekte kun gravaj urboj en Ĉinio. Ekzistas regiona flughaveno kaj grava rivera haveno. La nova flughaveno ekfunkciis en 2022. Klimato La klimato estas humida subtropika klimato kun musona influo laŭ klimata klasifiko de Köppen: Cwa kun kvar apartaj sezonoj. La vintro estas mallonga, milda kaj nebula, kvankam la efektiva precipitaĵo estas malalta, kvankam frosto povas okazi, la neĝo estas malofta. La someroj estas longaj, varmaj kaj humidaj. La jara averaĝa temperaturo estas 17,5 °C kaj varias inter 14-22 °C. Jare averaĝe pluvas 1199 mm, en ĉiuj monatoj pluvas, sed pli ol 70% de la jara totalo okazas de aprilo ĝis oktobro. La jara senfrosta periodo daŭras ĉirkaŭ 300 tagojn. Vidindaĵoj preĝejoj parte konservita maŭzoleo-komplekso Ĝemelurboj Ĵitomir, Ukrainio Fontoj WikiTrans Eksteraj ligiloj